Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: választási eljárásról szóló 1997. évi C. törvény (a továbbiakban: Ve.) 3. §-ában foglalt választási alapelveket.
Paragraph Index: 831

választási eljárásról szóló 1997. évi C. törvény (a továbbiakban: Ve.) 3. §-ában foglalt választási alapelveket. 2002/156. szám Az indítványozó mindenekelõtt arra hivatkozik, hogy a Ve. 33. § (2) bekezdésének c) pontja értelmében a területi választási bizottság jogosult a választókerület szavazólapjainak adattartalmát jóváhagyni. A Ve. 7. számú melléklete tartalmazza a fõvárosi/megyei közgyûlés listás választása szavazólapjának mintáját, amely a jelölõ szervezet jelképére vonatkozóan mindösszesen azt írja elõ, hogy annak lenyomatát fel kell tüntetni a szavazólapon. A Ve. 153. § (1) bekezdése részletesen meghatározza a belügyminiszternek a törvény végrehajtásával kapcsolatos rendeletalkotási jogkörét, de — mutat rá az indítványozó — ebben nem szerepel az, hogy a belügyminiszter jogosult volna a szavazólap tartalmát érintõ szabályozásra. Az indítványozó álláspontja szerint a kifogásolt szövegrész nemcsak a jogszabályi hierarchiából fakadó alkotmányi követelménybe ütközik (alacsonyabb szintû jogszabály nem lehet ellentétes a magasabb szintû jogszabállyal), hanem sérti a választási alapelveket is. Ezt abban látja megvalósulni, hogy az R. elõírása szerinti jelképek jelölõ szervezetenként eltérõ nagyságban jelennek meg a szavazólapokon, amely a jelölõ szervezetek közötti esélyegyenlõséget lerontja. II. Az alkotmányossági vizsgálat során figyelembe vett jogszabályi rendelkezések a következõk.

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes